องค์การสาธารณสุขระดับนานาชาติ

บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

**กาวี** (อังกฤษ: GAVI หรือชื่อทางการคือ **Gavi, the Vaccine Alliance**
เคยเรียกว่า **GAVI Alliance** และก่อนหน้านั้น **Global Alliance for Vaccines and Immunization**)
เป็นหุ้นส่วนระหว่างรัฐ-เอกชนที่ทำการเกี่ยวกับสาธารณสุขระดับโลก มีจุดประสงค์เพิ่มการให้ยาคุ้มกันโรคแก่บุคคลต่าง ๆ ในประเทศยากจน

องค์กรส่งเสริมความร่วมมือกันระหว่างประเทศกำลังพัฒนา, ประเทศที่ให้ทุนช่วยพัฒนา, องค์การอนามัยโลก,
กองทุนเพื่อเด็กแห่งสหประชาชาติ,
ธนาคารโลก,
อุตสาหกรรมวัคซีนทั้งในประเทศพัฒนาแล้วและกำลังพัฒนา, องค์การวิจัยและเทคโนโลยี, ประชาสังคม, มูลนิธิบิลและเมลินดาเกตส์
และผู้ทำการกุศลอื่น ๆ 
กาวีมีสถานะผู้สังเกตการณ์ในสมัชชาสาธารณสุขโลก (World Health Assembly ตัวย่อ WHA) แห่งสหประชาชาติ

องค์กรได้รับคำยกย่องว่า มีวิธีทำการที่ก้าวหน้า มีประสิทธิภาพ มีกฎระเบียบจุกจิกน้อยกว่าสถาบันของรัฐที่ทำการระหว่างประเทศ เช่น องค์การอนามัยโลก โปรแกรมของกาวีมักให้ผลที่วัดได้ เป็นที่นิยมทางการเมือง อธิบายได้ง่ายโดยมีผลทันการเลือกตั้ง ซึ่งเป็นเสน่ห์สำหรับกลุ่มการเมืองที่หาเสียงเป็นคาบ ๆ
แต่ก็ถูกวิจารณ์ว่าให้อำนาจแก่เอกชนผู้เป็นนายทุนในการตัดสินเป้าหมายทางสาธารณสุขในระดับโลกมากเกินไป,
ให้ความสำคัญก่อนแก่วัคซีนใหม่ ๆ ซึ่งมีราคาสูง โดยให้ทุนและพยายามน้อยกว่าเพื่อขยายการใช้วัคซีนที่มีอยู่แล้วและมีราคาถูก
ซึ่งมีผลลบต่อระบบสาธารณสุขในพื้นที่ ๆ,
ให้เงินอุดหนุนมากเกินไปแก่บริษัทยายักษ์ใหญ่ซึ่งมีกำไรอยู่แล้ว
โดยไม่ได้ทำให้ราคาของวัคซีนลดลง และมีการขัดกันแห่งผลประโยชน์เพราะมีบริษัทผลิตวัคซีนในคณะกรรมการขององค์กร

องค์กรก็พยายามทำการเพื่อแก้ไขปัญหาเหล่านี้
การดำเนินการองค์กรจัดเป็นการทำแบบธุรกิจ เน้นเทคโนโลยี เล็งความต้องการของตลาด และมุ่งเน้นผลที่วัดได้
เป็นรูปแบบดำเนินการที่องค์กรทำเพื่อเป็นตัวอย่างโดยมีชื่อต่าง ๆ เช่น "วิธีการของ (บิล) เกตส์" หรือวิธีแบบอเมริกัน
ซึ่งต่างกับปฏิญญาแอลมาอะตา (Alma Ata Declaration) ซึ่งเน้นผลทางการเมือง สังคม และวัฒนธรรมที่เกิดจากสาธารณสุข

แหล่งทุน
--------

จนถึงเดือนมีนาคม 2019 มูลนิธิบิลและเมลินดาเกตส์ได้บริจาคทุนประมาณ 1,560 ล้านดอลลาร์สหรัฐ (ประมาณ 5 หมื่นล้านบาท) แก่หุ้นส่วนระหว่างปี 2016-2020

> 
> ผู้บริจาคหลัก ๆ ของกาวีคือประเทศพัฒนาแล้ว โดยให้ทุนประมาณ 3/4 ของที่ได้ทั้งหมด มีผู้แทนรัฐของประเทศพัฒนาแล้ว 5 ประเทศในคณะกรรมการของกาวี ปกติเป็นเจ้าหน้าที่จากองค์กรการพัฒนาหรือจากกระทรวงการคลัง
> 
> 
> 

ประเทศนอร์เวย์และสหราชอาณาจักรก็เป็นผู้ให้ทุนสำคัญด้วย

วันที่ 12 พฤษภาคม 2020 เมื่อสภาผู้แทนรัฐบาลกลางแคนาดากำลังดำเนินไปอย่างกะโผลกกะเผลกในการระบาดทั่วของไวรัสโคโรนา พ.ศ. 2562-2563 รัฐมนตรีกระทรวงพัฒนาการนานาชาติได้เป็นตัวแทนของรัฐบาลกลางประกาศให้ทุน 600 ล้านดอลลาร์แคนาดา (ประมาณหมื่นสี่พันล้านบาท) แก่กาวี

ประวัติและโปรแกรม
-----------------

บิล เกตส์ เมื่อพูดในงานรับบริจาคให้กาวีในสหราชอาณาจักรเดือนมิถุนายน 2011

กาวีได้จัดตั้งขึ้นในปี 2000 เป็นองค์กรสืบต่อจากโครงการริเริ่มวัคซีนสำหรับเด็ก (Children's Vaccine Initiative) ซึ่งตั้งขึ้นในปี 1990

### ผู้นำ

จูเลียน ล็อบ-เลวิตต์ เป็นประธานบริหารของกาวีระหว่างปี 2004-2010
มีข่าวลือว่าเขาลาออกจากองค์กรเพราะความไม่เห็นด้วยในโปรแกรม health system strengthening (ตัวย่อ HSS คร่าว ๆ หมายถึงการปรับปรุงระบบสาธารณสุขของทั้งประเทศ)
เซ็ท เบอร์กลีย์ (Seth Berkley) ได้เป็นประธานบริหารตั้งแต่ปี 2011

ในเดือนสิงหาคม 2014 กาวีได้เปลี่ยนชื่อจาก พันธมิตรกาวี (GAVI Alliance) แล้วสร้างโลโก้ใหม่ซึ่งเลียนตราขององค์การสหประชาชาติอย่างจงใจ แต่มีสีเขียวเป็นข้อต่าง

เจ้าหน้าที่ของรัฐและผู้เชี่ยวชาญทางสาธารณสุขต่างก็มีข้อวิจารณ์ต่อกาวี และต่อโครงการริเริ่มทางสาธารณสุขโลก (global health initiatives ตัวย่อ GHIs) ที่มีผู้ดำเนินการจากทั้งภาครัฐและเอกชนอื่น ๆ ว่าองค์กรไม่ชอบด้วยกฎหมายทางประชาธิปไตย และไม่มีอำนาจในการตัดสินประเด็นทางสาธารณสุข
ผู้ให้ทุนเอกชนสามารถใช้อิทธิพลกับหุ้นส่วนรัฐ-เอกชนเช่นกาวี ได้ง่ายกว่ากับองค์กรของรัฐแท้ ๆ
มีข้อวิจารณ์ด้วยว่า เจ้าหน้าที่ของ GHIs มักรับมาทำงานสด ๆ จากสถาบันการศึกษาชั้นนำต่าง ๆ ทั้ง ๆ ที่ไม่มีประสบการณ์ในระบบสาธารณสุขโดยเฉพาะในประเทศยากจน

เจ้าหน้าที่ขององค์การอนามัยโลกได้วิจารณ์กาวีลับหลังว่า ก้าวก่ายและบั่นทอนอาณัติ/อำนาจที่องค์การอนามัยโลกได้รับมอบหมาย

### ปัญหาเกี่ยวกับการปรับปรุงระบบสาธารณสุขของทั้งประเทศ

เจ้าหน้าที่ศูนย์สาธารณสุขในประเทศเอธิโอเปียเหนือเตรียมฉีดวัคซีนโรคหัดที่กาวีมอบให้

เจ้าหน้าที่ของกาวีได้อภิปรายกันอย่างเข้มข้นภายในองค์กรเกี่ยวกับบทบาทขององค์กรกับการให้วัคซีนและการปรับปรุงระบบสาธารณสุขของทั้งประเทศ (health systems strengthening ตัวย่อ HSS)
ซึ่งเป็นส่วนของประเด็นทางสาธารณสุขเกี่ยวกับวิธีที่ "เจาะลึก" ซึ่งมักเล็งโรคหรือพฤติกรรมหนึ่ง ๆ โดยเฉพาะ หรือวิธีที่ "เจาะกว้าง" ซึ่งเล็งโปรแกรมกว้าง ๆ เช่นการรักษาในระดับปฐมภูมิ
บางพวกกล่าวว่า การให้วัคซีนไม่สามารถทำได้อย่างมีประสิทธิภาพและต่อเนื่องโดยไม่ปรับปรุงระบบสาธารณสุข และอ้างโปรแกรมการให้วัคซีนของกาวีเอง ที่การขาดบุคลากร การฝึกหัด การขนส่ง และทุน เป็นตัวขัดขวางการให้วัคซีนและการรายงานถึงความทั่วถึงของการให้วัคซีน และจำนวนวัคซีนที่มีในคลัง
ยังมีความกังวลด้วยว่า กาวีกำลังบ่อนทำลายหรือขัดขวางระบบสาธารณสุข
พวกอื่นกล่าวว่า HSS เป็นเรื่องที่ทำให้จุดประสงค์โดด ๆ ของกาวีคือการให้วัคซีนไขว้เขว และ HSS ก็เป็นแนวคิดคลุมเครือที่ไม่สามารถนิยามหรือวัดได้

ผู้ให้ทุนสำคัญขององค์กรคือประเทศนอร์เวย์และสหราชอาณาจักรสนับสนุน HSS ส่วนหน่วยงานเพื่อการพัฒนาระหว่างประเทศสหรัฐ (USAID) และมูลนิธิบิลและเมลินดาเกตส์ (และบิล เกตส์โดยส่วนตัวเอง) ต่อต้าน HSS
ผู้เชี่ยวชาญทางวัคซีนโดยมากมักชื่นชอบวิธีทางเทคโนโลยีมากกว่าวิธีตามแนวคิดของ HSS
แต่อุตสาหกรรมยาก็สนับสนุน HSS โดยอาจเพราะเห็นว่าเป็นส่วนสำคัญเพื่อสร้างตลาดที่ยั่งยืน
ในปี 2005 คณะกรรมการได้ยอมรับเป้าหมายเกี่ยวกับ HSS แม้จะมีเสียงข้างมากน้อย
งบประมาณของกาวีเกือบ 1/4 ระบุจำเพาะเรื่องปรับปรุงสมรรถภาพของระบบสาธารณสุขแบบบูรณาการเพื่อสร้างภูมิคุ้มกันแก่ประชาชน
แต่จริง ๆ ก็ใช้เพียงราว ๆ ร้อยละ 10 เท่านั้น

หลังปี 2010 งบประมาณส่วนนี้ได้ให้กับแพลตฟอร์มลงทุนร่วมคือ Health Systems Funding Platform
โดยมีข้อแม้ว่า แพลตฟอร์มต้องดำเนินการให้ได้เป้าหมายการให้วัคซีนอย่างทั่วถึง
ในกลางคริสต์ทศวรรษ 2010 มีพนักงานขององค์กรน้อยคนที่ทำงานด้าน HSS
ข้อวิจารณ์เช่นนี้ว่า องค์กรไม่พยายามแก้ไขภายในองค์กรเอง
และการไร้การดำเนินการภายในองค์กรก็ถูกวิจารณ์เช่นกัน
ความตกลงกันไม่ได้ค่อนข้างรุนแรง
เช่น เมื่อบิล เกตส์มาเยี่ยมสำนักงานใหญ่ พนักงานก็จะซ่อนโปสเตอร์เกี่ยวกับ HSS เพื่อไม่ให้สะกิดใจเขาว่ากาวีก็มีเป้าหมายในเรื่องนี้ด้วยเหมือนกัน

มีผู้อ้างว่า งบประมาณด้าน HSS ขององค์กรในต้นคริสต์ทศวรรษ 2010 ได้นำไปใช้รักษาโรคโดยเฉพาะ ๆ แต่เชิดว่าเป็นส่วนของ HSS
การสนับสนุน HSS ในช่วงนี้มักเล็งการเพิ่มสมรรถภาพการให้วัคซีน โดยเฉพาะการสร้างโซ่อุปาทานที่ควบคุมอุณหภูมิ (cold chain)
แต่กาวีก็วัดความก้าวหน้าของโครงการ HSS โดยใช้ความทั่วถึงของการให้วัคซีนเป็นค่าวัดอย่างเดียว
องค์กรเป็นผู้กำหนดค่าวัดที่ผู้ได้รับทุนขององค์กรต้องรายงาน
โดยไม่ยอมให้ประเทศต่าง ๆ ใช้ค่าวัดคล้าย ๆ กันที่เก็บอยู่แล้ว
ข้อบังคับนี้ถูกวิจารณ์ว่าเพิ่มภาระและเปลี่ยนความมุ่งหมายของประเทศต่าง ๆ เอง
แม้จะมีผู้แทนรัฐบาลในคณะกรรมการองค์กร แต่ก็ไม่มีอำนาจอะไร
ผู้แทนรัฐบาลยุโรปท่านหนึ่งกล่าวถึงบรรยากาศการประชุมคณะกรรมการเมื่อกลางคริสต์ทศวรรษ 2010 ว่า "น่ากลัวมาก"

งานวิเคราะห์งบประมาณปี 2016 ของเงินทุนที่องค์กรมอบให้พบว่า งบประมาณเกินครึ่งใช้เพื่อซื้อยา อุปกรณ์ เครื่องใช้สอย และอาคารสถานที่
(อัตราร้อยละ 3 ใช้สำหรับโบนัสและการให้ค่าจ้างเพิ่มเมื่อทำการได้ตามหรือเกินเป้าหมาย)
ซึ่งองค์การอนามัยโลกจัดว่าเป็นการลงทุนระยะสั้นและไม่ใช่ HSS ในประเทศที่มีระบบสาธารณสุขด้อยพัฒนา อัตราส่วนก็จะยิ่งสูงกว่านี้
โดยไม่ได้ใช้จ่ายในงานวิจัยดำเนินการ (เพื่อช่วยการตัดสินใจ) เพิ่มใช้ทรัพยากรที่มีอยู่แล้ว หรือพัฒนานโยบายยาหรือวัคซีนประจำชาติ
ทุนที่ให้ในบางกรณีใช้สำหรับค่าดำเนินการประจำวัน โดยไม่มีแผนว่าจะทำอย่างไรจึงไม่ต้องขอทุนอีกต่อไป
ต่อมาก่อนปี 2018 องค์กรจึงได้จัดงบประมาณสำหรับ HSS ไปใช้เพื่อการพัฒนาที่ยั่งยืนและส่งเสริมปฏิญญาประสิทธิภาพการช่วยเหลือแห่งกรุงปารีส (Paris Declaration for Aid Effectiveness)

### การเปลี่ยนราคาและการวางตลาดของวัคซีน

ในปี 2012 รายงานขององค์การแพทย์ไร้พรมแดน (MSF) ได้วิจารณ์กาวีว่า ให้ทุนมากเกินไปเพื่อวัคซีนใหม่ ๆ ที่แพงโดยละเลยไม่สนับสนุนวัคซีนราคาถูกที่มีอยู่แล้วแก่เด็ก ๆ 
ผู้ให้คำปรึกษาทางนโยบายวัคซีนของ MSF กล่าวว่า "เด็กในโลกร้อยละ 20 ไม่ได้แม้แต่วัคซีนพื้นฐาน"
องค์กรวิจารณ์แผนทำการวัคซีนโลก (Global Vaccine Action Plan ตัวย่อ GVAP) ซึ่งเป็นแผนการร่วมมือกันขององค์การอนามัยโลกที่กาวีจัดว่าเป็นผู้นำ ว่าไม่สมบูรณ์เพราะไม่ช่วยเด็กร้อยละ 20 เหล่านั้นรวมจำนวนราว ๆ 19 ล้านคน

#### วัคซีนรวม 5 อย่าง (pentavalent vaccine)

ในปี 2011 กาวีตั้ง "การกำหนดวิถีทางตลาดของวัคซีนและอุปกรณ์การสร้างภูมิคุ้มกันอื่น ๆ" เป็นเป็นเป้าหมายยุทธการขององค์กร
องค์กรใช้เวลานานถึง 15 ปี (ระหว่างปี 2005-2020) กับโปรแกรมวัคซีนรวม 5 อย่าง (pentavalent vaccine) เพื่อปรับตลาดวัคซีนให้เสถียรและให้แข่งขันกันดี
โดยราคาวัคซีนก็ได้ตกลงเมื่อแข่งขันกันเพิ่มขึ้น และการตั้งราคาแตกต่างกัน (แล้วแต่ประเทศ) ก็ได้ลดลง
องค์กรจะประเมินว่าได้บรรลุเป้าหมายโดยตัวเลขหรือไม่ในปี 2020

* จำนวนผู้ผลิตวัคซีนรวม 5 อย่างที่ได้การรับรองได้เพิ่มขึ้น ทำให้แข่งขันกันเพิ่มขึ้น กราฟโดยกาวี ไม่แสดงชื่อผู้ผลิต จำนวนผู้ผลิตวัคซีนรวม 5 อย่างที่ได้การรับรองได้เพิ่มขึ้น ทำให้แข่งขันกันเพิ่มขึ้น กราฟโดยกาวี ไม่แสดงชื่อผู้ผลิต
* ราคาของวัคซีนรวม 5 อย่างได้ตกลง โดยการตั้งราคาแตกต่างกันก็ได้หายไปเกือบหมดจากตลาด กราฟโดยกาวี เป็นราคาที่ขายให้แก่กองทุนเพื่อเด็กแห่งสหประชาชาติเท่านั้น ราคาของวัคซีนรวม 5 อย่างได้ตกลง โดยการตั้งราคาแตกต่างกันก็ได้หายไปเกือบหมดจากตลาด กราฟโดยกาวี เป็นราคาที่ขายให้แก่กองทุนเพื่อเด็กแห่งสหประชาชาติเท่านั้น

#### วัคซีนป้องกันโรคติดเชื้อนิวโมคอคคัส

ในปี 2011 องค์การแพทย์ไร้พรมแดน (MSF) แนะนำให้กาวีเปลี่ยนวิธีการซื้อวัคซีน
ในเรื่องโปรแกรมการผูกมัดทางตลาดล่วงหน้า (Advance Market Commitment) สำหรับวัคซีนป้องกันโรคติดเชื้อนิวโมคอคคัส (pneumococcal vaccine) ซึ่งเท่ากับว่าบริษัทแกล็กโซสมิธไคลน์ (GSK) และไฟเซอร์ได้ทั้งเงินอุดหนุนและค่าวัคซีนป้องกันเชื้อนิวโมคอคคัสต่อหน่วยที่จำหน่าย MSF ได้วิจารณ์ว่าเป็น "สวัสดิการให้บริษัทที่แพงอย่างอื้อฉาวต่อทั้งผู้บริจาคและประชาชนผู้เสียภาษี"
(แต่ก็ผูกมัดบริษัทว่าต้องขายวัคซีนอย่างน้อย 30 ล้านหน่วยต่อปีเป็นเวลา 10 ปี)

โปรแกรมการผูกมัดทางตลาดล่วงหน้าทำให้องค์กรให้เงินแก่บริษัททั้งสองมากกว่าให้แก่ผู้ผลิตที่ขายของถูกกว่า โดยแลกเปลี่ยนกับการถ่ายโอนเทคโนโลยีและการพัฒนาผลิตภัณฑ์
MSF กล่าวว่าบริษัทยายักษ์ใหญ่ข้ามชาติบวกกำไรสูงมาก วัคซีนที่ได้รับรองอย่างสากลสามารถผลิตได้โดยบริษัทเล็กกว่าในอินเดียและจีน โดยมีค่าใช้จ่ายน้อยกว่าร้อยละ 40 ถึงแม้จะมีปัญหาเกี่ยวกับสิทธิบัตร
การผูกขาดโดยผู้ขายสองรายเช่นนี้ก่อการตั้งราคาแตกต่างกัน 
นอกจากจะขายวัคซีนให้กาวีในราคาสูงกว่าเล็กน้อยแล้ว บริษัทยังขายวัคซีนในราคาที่จ่ายไม่ไหว (คือประมาณ 10 เท่าที่ขายให้กาวี) แก่ประเทศด้อยพัฒนาแต่มีรายได้ปานกลาง (เช่น ประเทศไทย) ที่มีรายได้เกินกว่าจะได้รับความช่วยเหลือจากกาวี
MSF ยังชี้ที่ความสำแร็จของโปรแกรม adapted vaccine ซึ่งทำให้วัคซีนส่งไปยังเขตชนบทได้ง่าย (คือไม่ต้องมีโซ่อุปาทานที่รักษาอุณหภูมิวัคซีนไว้ได้ มีข้อจำกัดทางอายุน้อยกว่า ฉีดน้อยครั้งกว่า ราคาถูกกว่าเป็นต้น)
MSF แนะนำให้กาวีใช้งบประมาณกับ adapted vaccine และในการเพิ่มการแข่งขัน แทนที่จะให้เงินอุดหนุนแก่บริษัทยายักษ์ใหญ่

กาวีตกลงกับสิ่งที่ MSF กล่าว แต่รู้สึกเสียใจว่า MSF ได้พูดถึงเรื่องนี้อย่างเปิดเผยทั้ง ๆ ที่เป็นสมาชิกคณะกรรมการขององค์กรเอง กาวีแก้ว่า ราคาถูกต้องมีการซื้อขายจำนวนมากที่เสถียร และต้องได้ "การพิจารณาอย่างรอบคอบและการสนับสนุนของผู้สนับสนุนที่สำคัญ"

ในเดือนมกราคม 2015 MSF ยังได้ร้องเรียกให้ทั้งบริษัท GSK และไฟเซอร์ลดราคาวัคซีนป้องกันเชื้อนิวโมคอคคัสให้เหลือแค่ 5 ดอลลาร์สหรัฐต่อเด็กหนึ่งคน (ประมาณ 162 บาท) ในประเทศกำลังพัฒนา ซึ่งองค์กรประเมินว่าพอสมควรแล้ว
ต่อมาวันที่ 27 มกราคม องค์กรตอบสนองต่อสัญญาของไฟเซอร์ว่าจะลดราคาร้อยละ 6 ให้เหลือ 10 ดอลลาร์สหรัฐต่อเด็กหนึ่งคนโดยชี้ว่า บริษัททั้งสองได้รับเงิน 21 ดอลลาร์ (ประมาณ 682 บาท) ต่อเด็กหนึ่งคนถ้ารวมเงินอุดหนุนจากกาวี และการลดราคาตามที่บริษัทว่าก็ไม่ได้เปลี่ยนสมรรถภาพการซื้อวัคซีนอย่างสำคัญของประเทศที่มีรายได้เกินกว่าที่กาวีจะช่วยเหลือแต่จนเกินกว่าที่จะซื้อวัคซีน
และยังกล่าวว่า ไฟเซอร์ได้กำไร 16,000 ล้านดอลลาร์สหรัฐ (ประมาณห้าแสนล้านบาท) จากวัคซีนป้องกันเชื้อนิวโมคอคคัสใน 4 ปีที่ผ่านมา ดังนั้น บริษัทจึงสามารถลดราคายิ่งกว่านี้ได้
ในต้นปี 2016 MSF ได้ทำการรณรงค์มีชื่อว่า "A fair shot" (การฉีดยาที่ยุติธรรม) เพื่อกดดันให้บริษัททั้งสองลดราคา
ไฟเซอร์แก้ว่า ตนกำลังขายวัคซีนในราคาที่ต่ำกว่าทุนมาก ส่วน GSK กล่าวว่าราคาที่ขายประมาณเท่ากับทุนที่ผลิต และ "การลดราคายิ่งกว่านี้จะเป็นอันตรายต่อความสามารถของเราในการขายยาให้กับประเทศเหล่านี้ในระยะยาว"

บิล เกตส์ตอบสนองต่อ MSF ว่า "ผมคิดว่า มีองค์กรที่เยี่ยมในเรื่องเกือบทุกเรื่อง แต่ทุกครั้งที่เราระดมทุนเพื่อช่วยชีวิตเด็กยากจน พวกเขาก็จะแถลงข่าวกล่าวว่า ราคาของสิ่งเหล่านี้ควรจะเป็นศูนย์"
เขากล่าวว่า การวิจารณ์ราคาบริษัทยาเป็นการกีดกั้นบริษัทไม่ให้ลงทุนกับยาที่ผลิตสำหรับประเทศกำลังพัฒนา และจริง ๆ แล้ว ควรยกย่องบริษัทยาที่ตั้งราคายาแตกต่างกัน (แล้วแต่ลูกค้า) เพราะว่า "เราได้สิ่งเหล่านี้ที่ดีในราคาที่ดีอันตั้งเป็นชั้น ๆ... และนั่นเป็นวิธีที่เราสามารถลดการตายในวัยเด็กได้เป็นครึ่ง"
เขายังสนับสนุนให้ปรับปรุงโซ่อุปาทานที่ควบคุมอุณหภูมิในประเทศกำลังพัฒนา

ในเดือนสิงหาคม 2019 MSF ก็ร้องเรียกให้กาวียุติให้เงินอุดหนุนตามโปรแกรมการผูกมัดทางตลาดล่วงหน้าแก่บริษัททั้งสองอีกซึ่ง MSF จัดว่าเป็นการผูกขาดโดยผู้ขายสองราย (duopoly) และให้ซื้อวัคซีนจากผู้ผลิตรายที่สามคือสถาบันเซรุ่มอินเดีย (Serum Institute of India) ซึ่งขายวัคซีนในราคา 2/3 ของที่บริษัททั้งสองขาย
เพราะวัคซีนป้องกันเชื้อนิวโมคอคคัสใช้งบประมาณซื้อวัคซีนของกาวีร้อยละ 40 การได้ลดราคาร้อยละ 33 ย่อมทำให้องค์กรประหยัดเงินเป็นพัน ๆ ล้านดอลลาร์สหรัฐ (ประหยัดงบประมาณซื้อวัคซีนไปร้อยละ 13)
ปอดบวมเป็นโรคฆ่าเด็กเกิน 1/4 ก่อนอายุถึง 5 ขวบซึ่งเกือบถึงล้านคนต่อปี
MSF อ้างว่า ราคาของบริษัททั้งสองเอารัดเอาเปรียบซึ่งทำให้เด็กเป็นล้าน ๆ คนเสี่ยงตาย
ในเดือนธันวาคม 2019 องค์กรก็ยืนยันร้องขอเช่นนี้อีก โดยชี้ว่า วัคซีนป้องกันเชื้อนิวโมคอคคัสของบริษัททั้งสองมักมีราคาถึง 80 ดอลลาร์สหรัฐ (ประมาณ 2,500 บาท) สำหรับประเทศมีรายได้ปานกลางที่ไม่จนพอได้รับการสนับสนุนจากกาวี 
(ในเดือนกรกฎาคม 2020 อยู่ที่ประมาณ 1,114 และ 2,357 บาทในประเทศไทย)

ในเดือนมกราคม 2020 MSF ก็ได้ร้องขอให้กาวีซื้อเหมาวัคซีนป้องกันเชื้อนิวโมคอคคัสที่ราคาถูกกว่า และให้วัคซีนกับเด็กเกินกว่า 55 ล้านคนที่ยังไม่ได้วัคซีน
โดยยังร้องไปยังองค์การอนามัยโลก กองทุนเพื่อเด็กแห่งสหประชาชาติ และมูลนิธิบิลและเมลินดาเกตส์ด้วย และกล่าวว่า กาวีควรจะทำการยิ่งกว่านี้เพื่อลดราคาวัคซีน

### การระบาดทั่วของไวรัสโคโรนา

ประธานบริหารของกาวีคือเซ็ท เบอร์กลีย์ได้ให้ข้อสังเกตว่า การตอบสนองของโลกต่อการระบาดทั่วของไวรัสโคโรนา พ.ศ. 2562-2563 เริ่มต้นค่อนข้างดี
แต่ก็เตือนว่าจำเป็นต้องประสานงานการผลิตสิ่งที่จำเป็นในระดับโลก
เขาเสนอว่า การตอบสนองต่อโรคระบาดทั่วจำเป็นต้องมาจากทั่วโลก โดยสถานที่ที่ใช้อำนวยการส่วนต่าง ๆ ของกระบวนการควรจะรวมเข้าเป็นส่วนของโครงการระดับโลก
เขาหวังว่า ประเทศกลุ่ม 20 ควรทำงานร่วมกันโดยมีงบประมาณเป็นหมื่น ๆ ล้านดอลลาร์สหรัฐ และประเทศแต่ละประเทศ ๆ ควรเตรียมตัวให้แบ่งวัคซีนส่งไปยังเขตที่จัดว่า จำเป็นมากที่สุด

โปรแกรมวัคซีน
-------------

กาวีสนับสนุนวัคซีนดังต่อไปนี้คือ

| วัคซีน
  | โรค |
| --- | --- |
| วัคซีนฮิวแมนแพปพิลโลมาไวรัส | ฮิวแมนแพปพิลโลมาไวรัส |
| วัคซีนโรคโปลิโอ | โรคโปลิโอ |
| วัคซีนไวรัสสมองอักเสบญี่ปุ่น
  | ไวรัสสมองอักเสบญี่ปุ่น (Japanese encephalitis) |
| Meningococcal vaccine
  | *Neisseria meningitidis* (Meningitis A vaccine) |
| วัคซีนโรคหัดและโรคหัดเยอรมัน | โรคหัด / วัคซีนโรคหัด, โรคหัดเยอรมัน / วัคซีนโรคหัดเยอรมัน |
| วัคซีนป้องกันเชื้อนิวโมคอคคัส (pneumococcal vaccine)
  | *Streptococcus pneumoniae* |
| วัคซีนไข้รากสาดน้อย
  | ไข้รากสาดน้อย |
| วัคซีนอหิวาตกโรค | อหิวาตกโรค |
| วัคซีนโรตาไวรัส
  | โรตาไวรัส |
| วัคซีนไข้เหลือง | ไข้เหลือง |
| วัคซีนรวม 5 อย่าง (pentavalent vaccine)
  | โรคคอตีบ, บาดทะยัก, โรคไอกรน, *Haemophilus influenzae* / haemophilus influenza vaccine (haemophilus influenza Type B), ตับอักเสบ บี |

เชิงอรรถ
--------

1. 1 2 3  **โซ่อุปาทานที่ควบคุมอุณหภูมิ** (cold chain) 
เป็นโซ่การปรับอุณหภูมิที่ไม่ขาดเริ่มตั้งแต่การผลิต การเก็บในคลังสินค้า การจำหน่ายสินค้า ซึ่งรวมอุปกรณ์และโลจิสติกส์ที่เกี่ยวข้องกัน เพื่อรักษาอุณหภูมิให้ต่ำในพิสัยที่ต้องการ
มันใช้รักษาและยืดอายุคุณภาพสินค้าของผลิตภัณฑ์ เช่น ผลิตภัณฑ์เกษตร
อาหารทะเล อาหารแช่แข็ง ฟิล์มถ่ายรูป สารเคมี และยา
ไม่เหมือนกับสินค้าและผลิตภัณฑ์อื่น ๆ สินค้าเหล่านี้เสียได้ และจัดว่าเป็นสินค้ากำลังขนส่งหรือบรรทุกตลอดจนกระทั่งถึงที่หมาย แม้เมื่อเก็บไว้ชั่วคราวในห้องเย็น
2. ↑  งบประมาณการพัฒนาบุคลากรและสมรรถนะการทำงานอยู่ที่อัตราร้อยละ 22 โดยอัตราร้อยละ 15.8 ใช้เป็นเงินโบนัส
3. ↑  จัดเป็นประเทศมีรายได้ปานกลางระดับสูง (เทียบกับระดับต่ำ) โดยธนาคารโลกสำหรับปี 2021
4. ↑  1/3 ของ 40% เท่ากับ 13.3333...%

อ้างอิง
-------

1. 1 2  Ravelo, Jenny Lei (2014-11-10). "The evolution of global health's 'best-kept secret'". Devex. เก็บจากแหล่งเดิมเมื่อ 2020-03-21. สืบค้นเมื่อ 2017-01-25.
2. ↑  "GAVI - The Global Alliance for Vaccines and Immunizations". WHO. เก็บจากแหล่งเดิมเมื่อ 2020-04-06. สืบค้นเมื่อ 2020-01-15.
3. ↑  Boseley, Sarah (2011-11-17). "Green light from Gavi for cervical cancer vaccine". Guardian. เก็บจากแหล่งเดิมเมื่อ 2020-03-16. สืบค้นเมื่อ 2014-04-29.
4. ↑  "GAVI Alliance". WHO. เก็บจากแหล่งเดิมเมื่อ 2020-04-10. สืบค้นเมื่อ 2020-01-15.
5. ↑  "Supplies and Logistics - GAVI". UNICEF. 2007-04-09. คลังข้อมูลเก่าเก็บจากแหล่งเดิมเมื่อ 2013-03-16. สืบค้นเมื่อ 2013-01-27.
6. ↑  "The World Bank's Partnership with the GAVI Alliance". World Bank Group. เก็บจากแหล่งเดิมเมื่อ 2020-01-15. สืบค้นเมื่อ 2020-01-15.
7. ↑  "What We Do -VACCINE DELIVERY- Strategy Overview". Bill&Melinda Gates Foundation. คลังข้อมูลเก่าเก็บจากแหล่งเดิมเมื่อ 2020-02-06. สืบค้นเมื่อ 2020-01-15.
8. 1 2 3 4 5 6 7 8 9 10 11 12 13 14  Storeng, Katerini T (2014-09-14). "The GAVI Alliance and the 'Gates approach' to health system strengthening". *Global Public Health*. **9** (8): 865–879. doi:10.1080/17441692.2014.940362. PMC 4166931. PMID 25156323.
9. 1 2  Paulson, Tom (2012-05-15). "Doctors Without Borders criticizes Gates-backed global vaccine strategy". *Humanosphere*. เก็บจากแหล่งเดิมเมื่อ 2020-05-13. Twenty percent of the world’s children aren’t even getting the basic vaccines
10. 1 2  "GAVI money welcome but could it be more wisely spent?". *Médecins Sans Frontières (MSF) International* (ภาษาอังกฤษ). 2011-06-14. เก็บจากแหล่งเดิมเมื่อ 2020-05-15.
11. ↑  "Pneumococcal Vaccine is Launched in Africa, But Are Donors Getting a Fair Deal from Companies?". *Doctors Without Borders - USA* (ภาษาอังกฤษ). เก็บจากแหล่งเดิมเมื่อ 2020-06-16.
12. 1 2 3 4 5  Tsai, Feng-Jen; Lee, Howard; Fan, Victoria Y (2016). "Perspective and investments in health system strengthening of Gavi, the Vaccine Alliance: a content analysis of health system strengthening-specific funding". *International Health*. **8** (4): 246–252. doi:10.1093/inthealth/ihv063. PMC 6281386. PMID 26612851.
13. ↑  "The Bill & Melinda Gates Foundation". *Gavi, The Vaccine Alliance*. เก็บจากแหล่งเดิมเมื่อ 2019-07-04. สืบค้นเมื่อ 2019-07-04.
14. ↑  "Industrialised country governments". GAVI. เก็บจากแหล่งเดิมเมื่อ 2020-06-20.
15. ↑  Gilmore, Rachel (2020-05-12). "Feds pump more funds into global effort to increase vaccine access". CTV News. เก็บจากแหล่งเดิมเมื่อ 2020-06-30.
16. ↑  "Gavi - About". *gavi.org*. GAVI. คลังข้อมูลเก่าเก็บจากแหล่งเดิมเมื่อ 2017-01-29. สืบค้นเมื่อ 2017-10-24.
17. ↑  "BACK TO GAVI SECRETARIAT Dr Seth Berkley". *www.gavi.org*. GAVI. เก็บจากแหล่งเดิมเมื่อ 2020-06-21. สืบค้นเมื่อ 2020-01-15.
18. ↑  Kohli, Pawanexh. "Fruits and Vegetables Post-Harvest Care: The Basics" (PDF). CrossTree techno-visors. เก็บ (PDF)จากแหล่งเดิมเมื่อ 2011-01-14.
19. ↑  Gyesley, S. W. (1991). "Total Systems Approach to Predict Shelf Life of Packaged Foods". ASTM STP 1113-EB.
20. ↑  Mimche, Honoré; Squires, Ellen; Miangotar, Yodé; Mokdad, Ali; El Bcheraoui, Charbel (2018). "Resource Allocation Strategies to Increase the Efficiency and Sustainability of Gavi's Health System Strengthening Grants". *The Pediatric Infectious Disease Journal*. **37** (5): 407–412. doi:10.1097/INF.0000000000001848. PMC 5916462. PMID 29278610.
21. ↑  "Global vaccine plan draws criticism". *Nature News Blog*. เก็บจากแหล่งเดิมเมื่อ 2020-04-12.
22. ↑  Malhame, Melissa; Baker, Edward; Gandhi, Gian; Jones, Andrew; Kalpaxis, Philipp; Iqbal, Robyn; Momeni, Yalda; Nguyen, Aurelia (2019-07-18). "Shaping markets to benefit global health - A 15-year history and lessons learned from the pentavalent vaccine market". *Vaccine: X*. **2**: 100033. doi:10.1016/j.jvacx.2019.100033. PMC 6668221. PMID 31384748.
23. 1 2  "Gavi must stop giving millions in subsidies to Pfizer and GSK for pneumococcal vaccine". *Doctors Without Borders - USA* (ภาษาอังกฤษ). 2019-12-03. เก็บจากแหล่งเดิมเมื่อ 2020-04-12.
24. ↑  "Pneumococcal Vaccine is Launched in Africa, But Are Donors Getting a Fair Deal from Companies?". *Doctors Without Borders - USA* (ภาษาอังกฤษ). เก็บจากแหล่งเดิมเมื่อ 2020-06-16.
25. ↑  "World Bank Country and Lending Groups". ธนาคารโลก. เก็บจากแหล่งเดิมเมื่อ 2020-07-11. สืบค้นเมื่อ 2020-07-04.
26. ↑  "GAVI responds to MSF campaign". *www.gavi.org* (ภาษาอังกฤษ). เก็บจากแหล่งเดิมเมื่อ 2020-04-13.
27. ↑  "Access: MSF calls on GSK and Pfizer to slash pneumo vaccine price to $5 per child for poor countries ahead of donor meeting". *Médecins Sans Frontières (MSF) International* (ภาษาอังกฤษ). 2015-01-20. เก็บจากแหล่งเดิมเมื่อ 2020-04-12.
28. ↑  "MSF responds to Pfizer announcement of pneumococcal vaccine price reduction". *Médecins Sans Frontières (MSF) International* (ภาษาอังกฤษ). 2015-01-27. เก็บจากแหล่งเดิมเมื่อ 2020-04-13.
29. ↑  Boseley, Sarah (2015-01-26). "Vaccine price cut pledge not enough, critics tell Pfizer". *the Guardian* (ภาษาอังกฤษ). เก็บจากแหล่งเดิมเมื่อ 2019-09-18.
30. ↑  "A fair shot campaign". *A fair shot*. Médecins Sans Frontières (MSF) International. เก็บจากแหล่งเดิมเมื่อ 2020-06-17.
31. ↑  Boseley, Sarah (2015-01-20). "Pharmaceutical companies told to slash price of pneumococcal disease vaccine". *The Guardian*. เก็บจากแหล่งเดิมเมื่อ 2019-06-17.
32. ↑  Boseley, Sarah (2015-01-27). "Bill Gates dismisses criticism of high prices for vaccines". *The Guardian*. เก็บจากแหล่งเดิมเมื่อ 2020-05-29.
33. ↑  "Gavi should stop awarding special funds to Pfizer and GSK for pneumonia vaccine". *MSF* (ภาษาอังกฤษ). 2019-08-26. เก็บจากแหล่งเดิมเมื่อ 2020-04-12.
34. ↑  "Gavi must stop giving millions in subsidies to Pfizer and GSK for pneumonia vaccine". *Doctors Without Borders - USA* (ภาษาอังกฤษ). 2019-12-03. เก็บจากแหล่งเดิมเมื่อ 2020-04-12.
35. ↑  "Available vaccines in our clinic and Price list". Thai Travel Clinic Hospital for Tropical Diseases Faculty of Tropical Medicine, Mahidol University. เก็บจากแหล่งเดิมเมื่อ 2020-06-24. สืบค้นเมื่อ 2020-07-14.
36. ↑  "MSF urges Gavi to work for more children to a get new, more affordable pneumonia vaccine". *MSF* (ภาษาอังกฤษ). 2020-01-21. เก็บจากแหล่งเดิมเมื่อ 2020-04-12.
37. ↑  "Gavi must work to ensure more children get new, more affordable pneumonia vaccine". *Médecins Sans Frontières (MSF) International* (ภาษาอังกฤษ). 2020-01-21. เก็บจากแหล่งเดิมเมื่อ 2020-06-22.
38. ↑  Seth Berkley: interview BBC Radio 4 8:46 am 11 April 2020
39. ↑  "Vaccine support". เก็บจากแหล่งเดิมเมื่อ 2020-06-29. สืบค้นเมื่อ 2020-03-12.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **กาวี**

* เว็บไซต์ทางการ

  


| * ด
* ค
* ก
การสร้างภูมิคุ้มกันขึ้น / การก่อภูมิคุ้มกัน: วัคซีน, การให้วัคซีน, การติดเชื้อ, การปลูกเชื้อ (J07) |
| --- |
| การพัฒนา | 
* สารเสริมภูมิคุ้มกัน
* ส่วนประกอบของวัคซีน (รายชื่อ)
* แบบจำลองทางคณิตศาสตร์
* การเก็บ
* เส้นเวลา
* การทดลองวัคซีน

 |
| กลุ่ม | 
* วัคซีนคอนจูเกต
* วัคซีนเชื้อตาย
* วัคซีนเชื้อเป็น
	+ วัคซีนเชื้อลดฤทธิ์
	+ วัคซีนเชื้อต่างพันธุ์
* วัคซีนซับยูนิต / เปปไทด์ / อนุภาคคล้ายไวรัส / สังเคราะห์
* ดีเอ็นเอ / อาร์เอ็นเอ
* ทอกซอยด์

 |
| การจัดการ | 
* ทั่วโลก:
	+ กาวี
	+ Policy
	+ Schedule
	+ Vaccine injury
* สหรัฐ:
	+ ACIP
	+ Vaccine court
	+ Vaccines for Children Program
	+ VAERS
	+ VSD

 |
| วัคซีน | 

|  |  |
| --- | --- |
| แบคทีเรีย | 
* แอนแทรกซ์
* โรคบรูเซลโลซิส
* อหิวาตกโรค#
* โรคคอตีบ#
* Hib#
* โรคฉี่หนู
* โรคไลม์‡
* ไข้กาฬหลังแอ่น#
	+ MeNZB
	+ NmVac4-A/C/Y/W-135
* โรคไอกรน#
* กาฬโรค
* เชื้อนิวโมคอคคัส#
	+ PCV
	+ PPSV
* โรคไข้คิว
* โรคบาดทะยัก#
* วัณโรค
	+ บีซีจี#
* ไข้รากสาดน้อย#
	+ Ty21a
	+ ViCPS
* ไข้รากสาดใหญ่
* สูตรผสม:
	+ DTwP/DTaP
	+ Td/Tdap
* การวิจัย:
	+ โรคติดเชื้อคลอสตริเดียม ดิฟฟิไซล
	+ โรคติดเชื้อสเตรปโตค็อกคัสกลุ่มบี
	+ โรคบิดจากเชื้อชิเกลลา

 |
| ไวรัส | 
* ไวรัสอะดีโน
* ไข้หวัดใหญ่#
	+ ชนิดเอ เอช1เอ็น1 (Pandemrix)
	+ LAIV
* ไวรัสฮันตา
* ไวรัสตับอักเสบเอ#
* ไวรัสตับอักเสบบี#
* ไวรัสตับอักเสบอี
* เอชพีวี
	+ Cervarix
	+ Gardasil
* ไข้สมองอักเสบเจอี#
* โรคหัด#
* คางทูม#
	+ Mumpsvax
* โปลิโอ#
	+ Sabin
	+ Salk
* พิษสุนัขบ้า#
* ไวรัสโรตา#
* โรคหัดเยอรมัน#
* โควิด-19
	+ ภารัตไบโอเทค†
	+ แคนไซโนไบโอลอจิกส์†
	+ EpiVacCorona†
	+ จอห์นสันแอนด์จอห์นสัน†
	+ ซิโนแว็ก†
	+ ซิโนฟาร์ม†
	+ ไฟเซอร์-ไบออนเทค†
	+ โมเดอร์นา†
	+ สปุตนิกวี†
	+ ออกซฟอร์ด-แอสตร้าเซนเนก้า†
* ฝีดาษ
	+ Dryvax
* ไข้สมองอักเสบจากเห็บ
* ไวรัสวาริเซลลาซอสเตอร์
	+ อีสุกอีใส#
	+ Zoster vaccine
* ไข้เหลือง#
* วัคซีนรวม:
	+ MMR
	+ MMRV
* การวิจัย:
	+ ชิคุนกุนย่า
	+ Cytomegalovirus
	+ ไวรัสเด็งกี
	+ อีโบลา
	+ ไวรัสเอ็ปสไตน์-บาร์
	+ ไวรัสตับอักเสบซี
	+ ไวรัสเริม
	+ เอชไอวี
	+ ไวรัสอาร์เอสวี
	+ ซิกา

 |
| โพรโทซัว | 
* มาลาเรีย
	+ RTS,S
* การวิจัย:
	+ โรคทริพาโนโซม

 |
| หนอนพยาธิ | 
* การวิจัย:
	+ พยาธิปากขอ
	+ พยาธิใบไม้ในเลือด

 |
| อื่น ๆ | 
* Androvax (androstenedione albumin)
* วัคซีนมะเร็ง
	+ ALVAC-CEA
	+ ไวรัสตับอักเสบบี#
	+ เอชพีวี
		- Cervarix
		- Gardasil
	+ Prostvac
* NicVAX
* Ovandrotone albumin (Fecundin)
* TA-CD
* TA-NIC
* สูตรผสม:
	+ DTaP-IPV/Hib
	+ DTaP-IPV-HepB
	+ วัคซีนผสม 5 ชนิด
	+ วัคซีนผสม 6 ชนิด

 |

 |
| เรื่องโต้แย้ง | 
* ทั่วไป
* MMR
* NCVIA
* การติดโรคจากงานเลี้ยง
	+ Pox
	+ Flu
	+ CoV
* Thiomersal
* แอนดรูว์ เวคฟิลด์
* *Cedillo v. Secretary of Health and Human Services*
* Alternative vaccination schedule

 |
| บทความที่สัมพันธ์กัน | 
* วิทยาการระบาด
* การกำจัดโรคติดเชื้อ
* Every Child by Two
* List of vaccine topics

 |
| 
* #รายการยาจำเป็นขององค์การสหประชาติ
* ‡ถูกถอนทะเบียนออกจากตลาด
* อยู่ระหว่างการศึกษาทางคลินิก:
	+ †ระยะ 3
	+ §ระยะที่ 2

 |